

 **REPUBLIKA HRVATSKA**

**OPĆINSKO IZBORNO POVJERENSTVO**

 **OPĆINE MIHOVLJAN**

KLASA: 012-02/25-01/01

URBROJ: 2140-23-25-34

Mihovljan, 22.07.2025.

 Na osnovi članka 126. stavka 5. Zakona o lokalnim izborima („Narodne novine“, broj 144/12, 121/16, 98/19, 42/20, 144/20 i 37/21), članka 42. stavka 2. podstavka 1. i 56. Zakona o financiranju političkih aktivnosti, izborne promidžbe i referenduma („Narodne novine“, broj 29/19 i 98/19, dalje: Zakon o financiranju) te Odluke Vlade Republike Hrvatske o visini naknade troškova izborne promidžbe za izbor općinskih načelnika, gradonačelnika i župana te njihovih zamjenika i za izbor zamjenika općinskih načelnika, gradonačelnika i župana iz reda pripadnika nacionalnih manjina, odnosno iz reda pripadnika hrvatskog naroda („Narodne novine“, broj 69/2025) Općinsko izborno povjerenstvo Općine Mihovljan 22.07.2025., donijelo je

**ODLUKU**

**o pravu na naknadu i visini naknade troškova izborne promidžbe**

**na izboru načelnika Općine Mihovljan 2025.**

**I.**

 Ovom Odlukom utvrđuje se pravo na naknadu i visina naknade troškova izborne promidžbe iz proračuna Općine Mihovljan kandidatima na izboru načelnika Općine Mihovljan održanim u svibnju 2025. (dalje: izbori).

**II.**

 Pravo na naknadu troškova iz točke I. ove Odluke, imaju kandidati koji su u skladu s konačnim rezultatima izbora KLASA: 012-02/25-01/01, URBROJ: 2140-23-25-30 od 22.05.2025. dobili najmanje 10% važećih glasova birača od ukupnog broja birača koji su izašli na izbore.

 Naknada troškova izborne promidžbe kandidatima iz stavka 1. ove točke određuje se razmjerno dobivenim glasovima, a visina naknade za najveći broj glasova kandidatu na izborima za prvi izborni krug iznosi 664,00 eura.

 Naknada troškova izborne promidžbe u svakom narednom krugu izbora, raspoređuje se između kandidata na izborima koji su ušli u naredni krug izbora, razmjerno dobivenim glasovima, prema konačnim rezultatima izbora, a visina naknade za veći broj dobivenih glasova kandidata u svakom narednom krugu izbora određuje se u iznosu od 20% od iznosa naknade određenog u stavku 1. ove točke.

 Naknada troškova izborne promidžbe ne smije se isplatiti kandidatima iz stavka 1. ove točke u iznosu većem od ostvarenih troškova izborne promidžbe utvrđenom u Izvješću Državnog izbornog povjerenstva Republike Hrvatske o provedenom nadzoru financiranja izborne promidžbe na izboru načelnika Općine Mihovljan, KLASA: 012-03/25-06/106, URBROJ: 507-04/01-25-19 od 21.07.2025.

**III.**

U skladu s točkom II. ove Odluke pravo na naknadu troškova izborne promidžbe imaju sljedeći kandidati:

1. ZLATKO BARTOLIĆ u iznosu od 664,00 eura
2. INES KRZNAR VOJAKOVIĆ u iznosu od 427,85 eura

**IV.**

Naknada troškova izborne promidžbe isplaćuje se na poseban račun za financiranje izborne promidžbe kandidata za načelnika.

**V.**

Naknada troškova izborne promidžbe isplaćuje se iz proračuna Općine Mihovljan u roku od 15 dana od dana objave Izvješća iz točke II. stavka 4. ove Odluke.

**VI.**

Ova Odluka dostavlja se općinskom načelniku Općine Mihovljan na izvršenje.

**VII.**

Ova Odluka objavit će se na mrežnoj stranici Općine Mihovljan, www.mihovljan.hr.

 Predsjednica Općinskog izbornog povjerenstva

 Marija Kos

U privitku:

* Podaci potrebni za isplatu naknade troškova izborne promidžbe (ime i prezime kandidata, OIB, adresa, broj posebnog računa za financiranje izborne promidžbe izbornog sudionika i naziv banke u kojoj je poseban račun otvoren)

Dostaviti.

* Načelniku Općine Mihovljan
* Izbornim sudionicima iz točke III. ove Odluke
1. zlatko.bartolic@net.hr
2. ikrznarpravri@gmail.com
* Ministarstvo financija, pisarnica@mfin.hr
* Arhiva, ovdje

Podaci potrebni za isplatu naknade troškova izborne promidžbe

1. ZLATKO BARTOLIĆ

 OIB: 41496684507, Mihovljan 167, Mihovljan

 Račun IBAN: HR4623600003513659351, otvoren u Zagrebačka banka

 2. INES KRZNAR VOJAKOVIĆ

 OIB: 06020539826, Frkuljevec Mihovljanski 20, Mihovljan

 Račun IBAN: HR8323400093511251974, otvoren u Privredna banka Zagreb